E.ON koncertsorozat: Szláv kaleidoszkóp | Pannon Filharmonikusok
2017. szept 29 19:30 | MÜPA
Van-e olyan, hogy szláv lélek? És ha van, megfogható-e a nagy szláv zeneszerzők művein keresztül? Erre keresi a választ a Pannon Filharmonikusok szofisztikáltan összeállított műsora, amelyen ugyanúgy szerepel egy szinte ismeretlen Kabalevszkij-nyitány, mint Csajkovszkij népszerű Hegedűversenye. A kérdést persze – mint mindig – a hallgatónak magának kell megválaszolnia, de ebben szerencsére a kitűnő hegedűművész, Benjamin Schmid és Bogányi Tibor karmester lesz a segítségére. A talán legtöbbet játszott romantikus hegedűversenyt Csajkovszkij barátjának, a veszprémi születésű Auer Lipótnak ajánlotta, aki fél évszázadon át első számú hegedűse volt Szentpétervárnak, olyan művészek partnereként, mint Borogyin, Rimszkij-Korszakov, Rubinstein vagy Petipa. A hegedűverseny megérdemli a hírnevét, a melankolikus lassú tétel és az erőtől duzzadó, virtuóz gyors tételek egyaránt az érett romantika és a szláv érzelmesség magával ragadó
példái. A koncert a Nemzeti Kulturális Alap támogatásával valósul meg.